*Anexa nr. 1 la*

*Hotărârea Guvernului*

*nr.\_\_\_\_\_din\_\_\_\_\_\_\_\_\_*

**Conceptul Sistemului informațional**

**„Registrul unităților de instruire a conducătorilor de vehicule și formabililor”**

**Capitolul I. Introducere**

1. Conceptul Sistemului informațional „Registrul unităților de instruire a conducătorilor de vehicule și formabililor” (în continuare – SI RUICVF) stabilește scopurile, sarcinile și funcțiile sistemului, structura organizațională și baza juridico-normativă, necesare pentru crearea și exploatarea lui, obiectele informaționale și lista datelor care se păstrează în sistem, infrastructura tehnologică și măsurile de asigurare a securității și protecției informației, precum și măsurile legate de crearea, implementarea, exploatarea și menținerea sistemului.

**Capitolul II. Dispoziții generale**

1. SI RUICVF este o platformă unică de gestiune în format electronic a informației cu privire la unitățile de instruire și formabililor care oferă un mediu informațional accesibil și securizat pentru asigurarea evidenței și acreditării unităților de instruire, verificării și înregistrării formabililor și evidenței rezultatelor examinării acestora. Totodată, SI RUICVF reprezintă o soluție informatică din categoria Guvern către Cetățean (în continuare - G2C) și Guvern către Business (în continuare - G2B) care are ca principal obiectiv asigurarea necesităților informatice și informaționale a actorilor implicați în procesul formare a conducătorilor de vehicule. Implementarea SI RUICVF asigură evidența în format digital a datelor aferente procesului de instruire, analiza și elaborarea indicatorilor de performanță, contribuind la sporirea transparenței în domeniul instruirii conducătorilor auto.
2. SI RUICVF este o parte componentă a resurselor informaționale ale Ministerului Educației și Cercetării integrat cu alte sisteme informaționale în vederea asigurării schimbului de date.
3. **Noțiuni și abrevieri**

În sensul prezentului Concept, noțiunile și abrevierile utilizate semnifică:

**ANACEC**- Agenția Națională de Asigurare a Calității în Educație și Cercetare

**bază de date** - ansamblu de date organizate conform structurii conceptuale care descrie caracteristicile de bază și relația dintre entități;

**clasificator** - culegere sistematizată a denumirilor și codurilor grupelor de clasificare și/sau obiectelor de clasificare;

**CTICE** – Centrul Tehnologiilor Informaționale și Comunicaționale în Educație

**date** - unități informaționale elementare despre persoane, entități, evenimente, procese și obiecte, prezentate într-o formă care permite gestiunea lor;

**document electronic** - informație în formă electronică, creată, structurată, prelucrată, păstrată, transmisă cu ajutorul computerului, altor dispozitive electronice sau mijloacelor software și hardware, semnată cu semnătură electronică;

**gestiunea documentelor** - setul de proceduri utilizate pentru crearea și gestionarea documentelor, noțiunea de “documente” este atribuită diferitor active informaționale, inclusiv imagini, documente textuale, precum și mesajelor sau fișierelor utilizate în fluxurile de lucru implementate în sistem;

**integritatea datelor** - stare a datelor, când acestea își păstrează conținutul și sunt interpretate univoc în cazuri de acțiuni aleatorii; integritatea se consideră păstrată dacă datele nu au fost alterate sau deteriorate (șterse);

**MCloud** - infrastructura informațională guvernamentală comună care funcționează în baza tehnologiei de „cloud computing”;

**MConnect** - soluție tehnică de interoperabilitate, parte a platformei tehnologice comune a Guvernului;

**MEC-** Ministerul Educației și Cercetării

**MLog** (serviciul electronic guvernamental de jurnalizare*)* - serviciu centralizat, reutilizabil, găzduit pe platforma tehnologică guvernamentală comună (MCloud), care are scopul de a oferi un mecanism securizat şi flexibil de jurnalizare şi audit, asigurând evidenţa evenimentelor, în contextul utilizării sistemelor informaţionale;

**MNotify** - serviciul guvernamental de notificare electronică ce permite prestatorilor de servicii , autoritățile și instituțiile publice (Expeditori) expedierea notificărilor către utilizatori (Destinatari) în vederea înștiințării acestora, despre evenimentele produse în legătură cu prestarea serviciilor sau altor evenimente relevante destinatarilor.

**MPass** - serviciu reutilizabil, furnizat la nivelul platformei tehnologice comune a Guvernului, care are scopul de a oferi un mecanism integrator, securizat și flexibil de autentificare și control al accesului utilizatorilor în sistemele informaționale, inclusiv serviciile;

**MSign** - serviciu reutilizabil, furnizat la nivelul platformei tehnologice comune a Guvernului, care are scopul de a oferi un mecanism integrator, securizat și flexibil, al diferitelor soluții de aplicare și verificare a autenticității semnăturii electronice de către utilizatori, oferite de către furnizorii de semnătură electronică în conformitate cu legislația;

**obiect informațional** - reprezentare virtuală al entităților materiale și nemateriale existente.

1. **Destinația sistemului**

Destinația SI RUICVF este automatizarea următoarelor procese:

- Gestiunea autorizărilor/acreditărilor programelor de formare continuă ale unităților de instruire a conducătorilor de vehicule.

- Gestiunea procesului de instruire (depunere cerere de înregistrare la unitatea de instruire a conducătorilor de vehicule, evidența progresului și înregistrarea rezultatelor la examenul intern).

1. **Scopul sistemului**

Scopul implementării sistemului îl constituie re-ingineria serviciilor de eliberare a permiselor pentru conducătorii de vehicule și presupune crearea unui Registru al unităților de instruire a conducătorilor de vehicule și formabililor. În contextul noului proces de instruire a conducătorilor de vehicule, SI RUICVF va asigura mecanismul de evidență a programelor de formare autorizare/acreditate, a unităților de instruire a conducătorilor de vehicule și a formabililor.

Funcționalitățile sistemului acoperă domeniile de competență ale următoarelor entități, participante la procesul de instruire:

* **MEC -** beneficiar al sistemului, utilizator al datelor generate de către sistem pentru scopuri de analiză, planificare și elaborare decizii.
* **CTICE -** gestionar al sistemului cu drepturi de administrare și monitorizare a activității utilizatorilor deținători ai drepturilor de acces în sistem.
* **ANACEC –** utilizator al sistemului pentru monitorizarea calității proceselor educaționale prestate de unitățile de instruire.
* **Unități de instruire –** utilizatori ai sistemului pentru solicitarea acreditării și reacreditării, gestiunea programelor de studiu și a procesului de instruire a formabililor.
1. **Obiectivele SI RUICVF**

Obiectivul general al SI RUICVF este automatizarea evidenței formabililor, sporirea transparenței procesului de instruire și accesului la datele privind acreditarea, evaluarea programelor de studii și monitorizarea performanței unităților de instruire a conducătorilor de vehicule.

SI RUICVF asigură realizarea următoarelor obiective specifice:

* 1. eficientizarea activităților aferente procesului de acreditare și reacreditare a unităților de instruire a conducătorilor de vehicule, prin digitizarea proceselor de lucru și asigurarea accesului la toate informațiile necesare deținute în sistem și surse externe de date;
	2. uniformizarea procesului de evidență a formabililor și rezultatelor examinării acestora și transmiterea automatizată datelor aferente procesului de instruire și examinare către autoritățile interesate;
	3. automatizarea transferului de date între instituțiilor participante la procesul de eliberare a permiselor pentru conducătorii de vehicule, ceea ce contribuie la sporirea eficienței și transparenței activităților aferente;
	4. asigurarea accesului online la date despre unitățile de instruire acreditate și opțiunii de înregistrare online la programele de instruire disponibile;
	5. expedierea automatizată a notificărilor către utilizatorii sistemului în vederea înștiințării acestora despre evenimentele relevante procesului de instruire, ceea ce contribuie la îmbunătățirea comunicării și creșterea gradului de satisfacție a consumatorilor de servicii;
	6. dezvoltarea serviciilor G2B și G2C prin implementarea instrumentelor necesare prestării serviciilor digitale;
	7. asigurarea analizei datelor și raportării indicatorilor de performanță.
1. **Principiile de bază ale creării sistemului**

 SI RUICVF se bazează pe următoarele principii specifice:

a) principiul legalităţii, care presupune crearea şi exploatarea sistemului informațional în conformitate cu legislaţia naţională în vigoare, a normelor şi standardelor internaționale recunoscute în domeniu;

b) principiul datelor sigure, presupune introducerea datelor în sistem doar prin canale autorizate și autentificate;

c) principiul securităţii informaţionale, presupune asigurarea unui nivel adecvat de integritate, selectivitate, accesibilitate şi eficienţă pentru protecţia datelor de pierderi, alterări, deteriorări şi de acces nesancţionat;

d) principiul accesibilităţii datelor cu caracter public, care presupune implementarea procedurilor de asigurare a accesului solicitanţilor la informația cu caracter public furnizată de sistem;

e) principiul transparenței, presupune proiectarea și implementarea sistemului conform principiului modular, cu utilizarea standardelor transparente în domeniul tehnologiilor informaționale;

f) principiul expansibilității, prevede posibilitatea extinderii și completării sistemului informațional cu noi funcții sau îmbunătățirea celor existente;

g) principiul integrării cu produsele de program existente, presupune posibilitatea soluției informatice de a se integra și interacționa cu aplicațiile, serviciile și bazele de date implementate în cadrul autorităților publice și instituțiilor din Republica Moldova;

h) principiul orientării către utilizator, presupune proiectarea și dezvoltarea unor funcționalități accesibile utilizatorilor sistemului, bazate pe principii ergonomice și logice;

j) principiul confidențialității, prevede publicarea informației general accesibile, cu excepția informației recunoscute ca fiind confidențială, în modul stabilit de legislația națională în vigoare;

l) principiul protecției datelor cu caracter personal, prevede crearea și exploatarea sistemului de evidență a serviciilor publice în conformitate cu acordurile și convenţiile internaţionale, precum şi cu legislaţia naţională în vigoare în domeniul protecţiei datelor cu caracter personal;

m) principiul identificării unice, prevede faptul că toate obiectele informaţionale de evidenţă trebuie să aibă un număr unic de identificare;

n) principiul controlului, prevede controlul măsurilor ce asigură calitatea, fiabilitatea resurselor şi sistemelor informaţionale de stat, precum şi păstrarea şi utilizarea raţională a acestora.

1. **Sarcinile de bază realizate prin exploatarea sistemului**

Exploatarea sistemului oferă instrumente și funcționalități pentru asigurarea următoarelor activități:

a) formarea resurselor informaţionale pentru evidența și monitorizarea instituțiilor de instruire;

b) gestionarea proceselor de înregistrare a cererilor, formare grupe, instruire și examinare a formabililor;

c) generarea automată a documentelor specifice procesului de instruire;

f) asigurarea accesului online la informația cu privire unitățile de instruire și programelor de studii acreditate;

g) reducerea timpului necesar pentru examinarea informației cu privire la acreditarea și reacreditarea unităților de instruire și programelor;

i) realizarea unui mecanism eficient de colaborare între autoritățile participante la procesul de instruire a conducătorilor de vehicule;

j) asigurarea controlului accesului la date și asigurarea unei securități și confidențialități maxime a datelor colectate privind utilizatorii;

k) asigurarea informațională a activității de analiză, planificare și elaborare decizii în domeniu;

l) înregistrarea, prelucrarea, păstrarea şi actualizarea informaţiei cu privire la procesul de instruire a conducătorilor de vehicule;

m) asigurarea evidenței centralizate a indicatorilor de performanță a unităților de instruire;

o) asigurarea schimbului de date cu privire la procesul de înregistrare, instruire și examinare a formabililor.

**Capitolul III. Cadrul normativ al SI RUICVF**

1. **Crearea și funcționarea SI RUICVF este reglementată de următoarele acte normative:**
2. Codul educației nr.152/2014, titlul VII Învățarea pe tot parcursul vieții;
3. Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44);
4. Legea nr. 71/2007 cu privire la registre (Monitorul Oficial al Republicii Moldova, 2007, nr. 70-73, art. 314);
5. Legea Nr. 131/2007/2007 privind siguranţa traficului rutier (Republicat în Monitorul Oficial al Republicii Moldova, 2015, nr. 103-106, art. 443);
6. Legea nr. 91/2014 privind semnătura electronică și documentul electronic (Monitorul Oficial al Republicii Moldova, 2014, nr. 174-177, art. 397);
7. Legea nr. 133/2011 privind protecția datelor cu caracter personal (Monitorul Oficial al Republicii Moldova, 2011, nr. 170-175, art. 492);
8. Legea nr. 142/2018 cu privire la schimbul de date și interoperabilitate (Monitorul Oficial al Republicii Moldova, 2018, nr. 295-308, art. 452);
9. Hotărârea Guvernului nr. 193/2017 privind Regulamentul cu privire la formarea continuă a adulților;
10. Hotărârea Guvernului nr.616/2016 pentru aprobarea Metodologiei de evaluare externă a calităţii în vederea autorizării de funcţionare provizorie şi acreditării programelor de studii şi a instituţiilor de învăţămînt profesional tehnic, superior şi de formare continuă și a Regulamentului de calcul al taxelor la serviciile prestate în cadrul evaluării externe a calității programelor de studii și a instituțiilor de învățămînt profesional tehnic, superior și de formare continuă (Monitorul Oficial al Republicii Moldova, 2016, nr. 134-139, art. 671);
11. Hotărârea Guvernului nr. 562/2006 cu privire la crearea sistemelor și resurselor informaționale automatizate de stat (Monitorul Oficial al Republicii Moldova, 2006, nr. 79-82, art. 591);
12. Cerințele față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal, aprobate prin Hotărârea Guvernului nr. 1123/2010 (Monitorul Oficial al Republicii Moldova, 2010, nr. 254-256, art. 1282);
13. Cerințele minime obligatorii de securitate cibernetică, aprobate prin Hotărârea Guvernului nr. 201/2017 (Monitorul Oficial al Republicii Moldova, 2017, nr. 109-118, art. 277);
14. Regulamentul privind modul de utilizare a platformei de interoperabilitate (MConnect), aprobat prin Hotărârea Guvernului nr. 211/2019 (Monitorul Oficial al Republicii Moldova, 2019, nr. 132-138, art. 254);
15. Regulamentul privind utilizarea, administrarea și dezvoltarea platformei tehnologice comune (MCloud), aprobat prin Hotărârea Guvernului nr. 128/2014 (Monitorul Oficial al Republicii Moldova, 2014, nr. 47-48, art. 145);
16. Regulamentul privind serviciul electronic guvernamental de autentificare și control al accesului (MPass), aprobat prin Hotărârea Guvernului nr. 1090/2013 (Monitorul Oficial al Republicii Moldova, 2014, nr. 4-8, art.2);
17. Regulamentul privind serviciul electronic guvernamental de jurnalizare (MLog), aprobat prin Hotărârea Guvernului nr. 708/2014 (Monitorul Oficial al Republicii Moldova, 2014, nr. 261-267, art. 756);
18. Regulamentul privind modul de funcționare și utilizare a serviciului guvernamental de notificare electronică (MNotify), aprobat prin Hotărârea Guvernului nr. 376/2020 (Monitorul Oficial al Republicii Moldova, 2020, nr. 149-151, art. 476);
19. Reglementarea tehnică „Procesele ciclului de viață al software-ului” RT 38370656-002:2006, aprobată prin Ordinul ministrului dezvoltării informaționale nr. 78/2006 (Monitorul Oficial al Republicii Moldova, 2006, nr. 95-97, art. 335);
20. Ordinul ministrului dezvoltării informaționale nr. 94/2009 cu privire la aprobarea unor reglementări tehnice (Monitorul Oficial al Republicii Moldova, 2010, nr. 58-60, art. 232).

**Capitolul IV. Spațiul funcțional al sistemului**

1. **Funcții specifice ale sistemului**

SI RUICVF asigură realizarea următoarelor funcţii specifice determinate de destinaţia sistemului:

a) evidența unităților de instruire;

b) evidența programelor de instruire;

c) evidența grupelor;

d) evidența instructorilor;

e) evidența formabililor;

f) evidența și gestionarea fluxurilor de lucru corespunzătoare procesului;

g) schimb de date și informații (interoperabilitate) cu ale sisteme informaționale ale statului;

h) depunere cereri de înregistrare la cursuri on-line;

i) gestionarea și raportarea datelor statistice;

j) generarea documentelor;

k) administrarea sistemului.

Accesul la funcționalități este atribuit în conformitate cu rolurile definite pentru utilizatorii sistemului.

1. **Contururile de bază ale sistemului**

Având în vedere funcțiile SI RUICVF, sistemul va avea următoarele contururi funcționale de bază:

# **Conturul „Gestiune utilizatori”**

* Gestiunea rolurilor
* Gestiunea drepturilor utilizatorilor
* Gestiunea unităților de instruire a conducătorilor de vechiule
* Monitorizarea acțiunilor realizate de către utilizatori în cadrul Sistemului
1. **Conturul ”Gestiune proces autorizare/acreditare”**
* Gestiunea cadrelor didactice
* Înregistrare teren
* Înregistrarea autovehicule
* Înregistrare program de formare
* Depunere dosar
* Validare dosar
* Descărcare dosar
* Înregistrarea rezultatelor evaluării externe și a deciziei Consiliului de conducere al ANACEC
* Înregistrare decizie finale
1. **Conturul ”Gestiune proces de instruire”**
* Vizualizare listei UICV
* Înregistrare cerere
* Validare cerere de înregistrare
* Verificare eligibilitate
* Înregistrare Grup
* Atribuire instructor
* Programarea orelor practice
* Anularea programării
* Vizualizarea orarului orelor practice
* Suspendarea instruirii
* Reluarea instruirii
* Transferul formabilului
* Programarea examen intern
* Înregistrarea rezultatului la examenul intern
* Închidere grup
1. **Conturul „Raportare”**
* Raportul cu privire la performanța unităților de instruire a conducătorilor de vehicule
* Raportul cu privire la performanța instructorilor
1. **Interacțiunea SI RUICVF cu alte sisteme informatice**

SI RUICVF asigură un sistem unitar de acces la datele privind unitățile de instruire a conducătorilor de vehicule și formabililor și interacționează cu următoarele sisteme informatice:

1. **MConnect** - pentru schimbul de date între SIA RUICVF și sistemele informatice ale autorităților publice și prestatorilor de servicii;
2. **MPass** - pentru autentificare și autorizare pe bază de roluri;
3. **MSign** - pentru a permite semnarea electronică a documentelor și pentru a valida semnăturile electronice aplicate;
4. **MNotify** - pentru expedierea notificărilor;
5. **MLog** – pentru a asigura jurnalizarea, auditul și evidența evenimentelor, în contextul utilizării sistemelor informaţionale.

**14.** Înregistrarea datelor în registru este efectuată:

a) prin preluare automatizată din MConnect în cadrul schimbului de date cu sisteme terțe;

b) prin completare manuală de către utilizatorii sistemului.

**15.** Pentru verificarea și/sau validarea datelor relevante, SI RUICVF interacţionează cu resursele informaţionale administrative prin accesarea registrelor de stat prin intermediul platformei de interoperabilitate MConnect.

**16.** Autentificarea în sistem este admisă exclusiv prin intermediul serviciului electronic guvernamental de autentificare şi control al accesului (MPass). Nivelul de acces al utilizatorilor este definit în conformitate cu rolul atribuit în sistem.

**Capitolul IV. Spațiul organizațional al sistemului**

* + 1. Proprietarul SI RUICVF este statul, care îşi realizează dreptul de proprietate, de gestionare şi utilizare a datelor din sistemul informațional.
		2. Posesorul SI RUICVF este MEC cu drept de gestionare a registrului şi utilizare a datelor din registru şi a resurselor, precum și asigură menținerea și exploatarea sistemului.
		3. Deținătorul SI RUICVF este CTICE, instituție abilitată să gestioneze sistemul, să acorde drepturi de acces altor utilizatori, să exercite alte atribuții la nivel tehnic.
		4. Administratorul tehnic al SI RUICVF este Instituția publică „Serviciul Tehnologia Informației și Securitate Cibernetică”, care își exercită atribuțiile în conformitate cu cadrul normativ în materie de administrare tehnică și menținere a sistemelor informaționale de stat.
		5. Utilizatorii SI RUICVF sunt:
1. MEC;
2. ANACEC;
3. unitățile de instruire a conducătorilor de vehicule;
4. persoanele fizice solicitante a serviciilor de formare în cadrul programelor oferite de către instituțiile de instruire a conducătorilor de vehicule;
5. alte persoane fizice și juridice interesate în obținerea datelor din SI RUICV.

**Capitolul V. Spațiul informațional al sistemului**

* + 1. **Obiectele informaționale**

Obiectele informaționale sunt determinate de destinația SI RUICVF și includ:

1. Utilizator

### Unitate de instruire a conducătorilor de vehicule

### Cadru didactic

### Program de formare

### Dosarul

### Cerere de înregistrare

### Grup

### Formabil.

* + 1. În SI RUICVF se utilizează următorii identificatori ai obiectelor informaționale:
1. Identificator al obiectelor informaționale „Utilizator” , „Cadru didactic” și „Formabil” este numărul de identificare de stat al persoanei fizice (IDNP);
2. Identificator al obiectului informațional „Unitate de instruire a conducătorilor de vehicule ” este numărul de identificare de stat al persoanei juridice (IDNO);
3. Identificator al obiectului informațional „Program de formare” este constituit dintr-un număr de identificare unic atribuit automat la salvare conform unui algoritm definit;
4. Identificator al obiectului informațional „Dosar” este constituit dintr-un număr de identificare unic, generat automat de sistem;
5. Identificator al obiectului informațional „Cerere de înregistrare” este constituit dintr-un număr de identificare unic, generat automat la creare;
6. Identificator al obiectului informațional „Grup” este constituit dintr-un număr de identificare unic, generat automat la creare.

**Capitolul VI. Spațiul tehnologic al sistemului și asigurarea securității informaționale**

* + 1. SI RUICVF este găzduit pe platforma tehnologică guvernamentală comună (MCloud) și se conformează cerințelor de securitate prevăzute de legislație.
		2. Schimbul de date prin platforma (MConnect) se efectuează conform cadrului normativ cu privire la schimbul de date și interoperabilitate.
		3. Securitatea și confidențialitatea schimbului de date sunt asigurate de către toți furnizorii de date și de către deținătorul platformei de interoperabilitate (MConnect), pe domeniile lor de competență, în conformitate cu cerințele de securitate aplicabile categoriei respective de date.
		4. Măsurile de protecție și securitate a informației cu caracter personal din sistem reprezintă o parte componentă a lucrărilor de creare, dezvoltare și exploatare ale sistemului și se efectuează neîntrerupt de către posesorul și deținătorul portalului, precum și de către furnizorii de date, administratorul de sistem și administratorul tehnic.
		5. Obiecte ale asigurării protecției și securității informației din portal se consideră tot complexul de mijloace software și hardware care asigură realizarea proceselor informaționale:
1. baza de date, sistemele informaționale, sistemele operaționale, sistemele de gestiune a bazelor de date și alte aplicații care asigură funcționarea portalului;
2. sistemele de telecomunicații, rețelele, serverele, calculatoarele și alte mijloace tehnice de prelucrare a informației.
	* 1. Protecția informației cu caracter personal din portal la nivel de deținător al portalului se efectuează prin următoarele metode:
3. asigurarea măsurilor de protecție a datelor prin folosirea metodelor criptografice de transmitere a informației prin rețelele de transport date guvernamentale;
4. excluderea accesului neautorizat la datele din portal prin utilizarea funcționalităților de autorizare ale Serviciului guvernamental de autentificare și control al accesului pentru serviciile electronice (MPass);
5. prevenirea acțiunilor speciale tehnice și de program care duc la distrugerea, denaturarea datelor sau cauzează defecțiuni în funcționarea complexului tehnic și de program;
6. efectuarea periodică planificată a copiilor de siguranță a datelor și fișierelor mijloacelor de program;
7. efectuarea tuturor măsurilor aferente asigurării restabilirii și continuității funcționării în cazul incidentelor.
	* 1. Protecția informației cu caracter personal la nivel de utilizator se efectuează prin următoarele metode:
8. prevenirea acțiunilor intenționate și/sau neintenționate ale utilizatorilor care pot duce la distrugerea sau denaturarea datelor din sistem;
9. monitorizarea procesului de exploatare a sistemului prin intermediul mecanismului de jurnalizare efectuat de deținătorul acestuia.

**Capitolul VII. Controlul și responsabilitatea**

* + 1. Controlul intern este efectuat de posesorul sistemului, iar controlul extern – de către instituțiile abilitate și certificate în domeniul auditului.
		2. Responsabilitatea pentru organizarea funcționării sistemului aparține posesorului și deținătorului acestuia.
		3. Toți utilizatorii sistemului poartă răspundere conform legislației în vigoare pentru prelucrarea, divulgarea, transmiterea informației cu caracter personal din portal persoanelor terțe, contrar prevederilor legislației în vigoare.